સોસાયટીના સભ્યોને બિલ્ડિંગ ખાલી કરવાની સાથે જ વૈકલ્પિક રહેઠાણ પૂરું પાડવાની જવાબદારી બિલ્ડરની રહે છે, જે એ જ વિસ્તારમાં આવેલું હોય તો વધુ ઉચિત રહે છે. અન્યથા બિલ્ડરે પ્રત્યેક ફ્લૅટધારકને બજારભાવ પ્રમાણે એક વર્ષનું ભાડું અગાઉથી ચૂકવવાનું રહે છે તથા બીજા વર્ષો માટે પોસ્ટ ડેટેડ ચેક (PDC) આપવાના રહે છે. બિલ્ડિંગ ખાલી કરવામાં તથા નવું બિલ્ડિંગ બંધાયા બાદ એમાં પાછા ફરતી વખતે સામાનની હેરફેરમાં લાગતો ટ્રાન્સપોર્ટનો ખર્ચ પણ બિલ્ડરે જ ભોગવવાનો રહે છે.